આ નિયમો જે સુગઠીત કરવામાં આવ્યા છે તેમાં ગામ, નગર, શહેર તથા પરિવર્તનીય વિસ્તારોની ઘરથારની હદ નક્કી કરવા સંબંધિત કલેકટરે કઈ રીતે દરખાસ્ત કરવી, કઈ કઈ બાબતોનો સમાવેશ કરવો, રાજ્ય સરકાર દ્વારા દરખાસ્તને અનુમતિ આપ્યા બાદ કલેકટર દ્વારા પૂરક મહેસુલ સેટલમેન્ટ કરવા સારું જાહેરનામું પ્રસિધ્ધ કરવું, રાજ્ય સરકાર દ્વારા પૂરક મહેસુલ સેટલમેન્ટની કાર્યવાહી કરવા માટે અધિકૃત મહેસુલી અધિકારીની નિમણૂંક કરવી, અધિકૃત મહેસુલી અધિકારી દ્વારા પરિવર્તનીય વિસ્તારમાં પૂરક મહેસુલી સેટલમેન્ટની કાર્યવાહીના ભાગરૂપે જાહેર નોટીસ પ્રસિધ્ધ કરવી, વ્યકિતગત નોટીસ પ્રસિધ્ધ કરવી તેમજ વાંધા મંગાવતી નોટીસ પ્રસિધ્ધ કરી, વસવાટકર્તા દાવેદારને દાવા હેઠળની જમીન તેમના નામે કરવા દાવા અરજી કઈ રીતે કરવી તેની વિગતો, દાવા અરજી સાથે જોડવાના પુરાવા, દાવેદારે રજૂ કરવાના ઓળખ અંગેના પુરાવા, અધિકૃત મહેસુલી અધિકારી દ્વારા અરજીની ચકાસણી કરી, દાવા હેઠળની જમીનના સમર્થનમાં જે પુરાવા રજૂ કરેલ છે તેની યથાર્થતા તપાસી દાવો મંજૂર કરવો કે નહીં તેનો નિર્ણય કરવા બાબત, દાવો મંજૂર કર્યેથી દાવેદારને દાવા પ્રમાણપત્ર ઈસ્યુ કરવું વગેરેનો સમાવેશ થાય છે.